Tage Pettersen

Tage Pettersen (født 1972) er en norsk politiker (H). Han er stortingsrepresentant for Østfold fra 2017Tage Pettersen - stortinget.noMoss-ordfører inn på Stortinget  - Kommunal Rapport 11. september 2017, besøkt 8. oktober 2017 og var ordfører i Moss fra 2011 til 2017. Fra juni 2018 er han president for Norges Ishockeyforbund.

 Utdannelse og yrkesliv 
Tage Pettersen gikk i lære i kokkefaget ved Hotel Bristol i Oslo og tok fagbrev. Han gikk senere inn i Forsvaret og videre til studier i økonomi, administrasjon og datafag ved Befalsskolen for Marinen og sivile skoler.

Pettersen var intendant (økonomisjef) på KV «Nordkapp» 1998–1999, forpleiningsoffiser og instruktør ved Befalsskolen for Marinen 1999–2001, avdelingssjef for fag- og ressursavdelingen i Akershus kommandantskap Regional støttefunksjon/Oslo 2001–2003 samt underdirektør og sjef for Tillitsmannsordningen i Forsvaret 2003–2011.

 Politisk arbeid 
Han begynte sitt politiske arbeid som formann i Moss Unge Høyre 1989–1990, formann i Østfold Unge Høyre 1990–1993, medlem av Moss bystyre og formannskap 1990–1993 og nestleder i Norsk Elevorganisasjon 1994–1995.

Pettersen var Høyres gruppeleder i Moss bystyre 2003–2011. I 2007 tapte han kampen om ordførervervet mot den sittende Paul-Erik Krogsvold fra Arbeiderpartiet, fordi en representant fra Pensjonistpartiet brøt med de borgerlige partiene og sikret Krogsvold flertall. Pettersen var leder av Østfold Høyre fra 2008 til 2016. Han ble valgt til ordfører i Moss i 2011, etter at Høyre fikk 37,3 prosent av stemmene, en fremgang på 15,8 prosentpoeng. 

Pettersen var vararepresentant til Stortinget fra 2005 og ble innvalgt som fast representant ved stortingsvalget i 2017.Bli kjent med Tage Pettersen  - hoyre.no, besøkt 8. oktober 2017 I 2022 kåret tidsskriftet Subjekt ham til en av Kultur-Norges 100 mektigste. 

Referanser

 Eksterne lenker 


  Tage Pettersen på Høyres nettside

Kategori:Ordførere i Moss
Kategori:Høyre-ordførere i Østfold
Kategori:Vararepresentanter til Stortinget
Kategori:Personer fra Moss kommune
Kategori:Stortingsrepresentanter 2017–2021
Kategori:Stortingsrepresentanter fra Høyre
Kategori:Stortingsrepresentanter for Østfold
Kategori:Stortingsrepresentanter 2021–2025
Kategori:Stortingsrepresentanter 2025–2029
Kategori:Alumni fra Sogn videregående skole
Kategori:Norske kokker